Narodna skupština
20010627

Amandman narodnog poslanika dr Cvetanovića ukazuje na jedan problem, o kome je bilo reči u generalnoj debati, a na koji ministar Vlahović, jednostavno, nije reagovao. Ova privatizacija je opšta, obavezna, i oročena. Oročena na četiri godine, da li toliko beše? A postoji 10.000 pravnih lica u društvenoj i državnoj svojini, koja se za te četiri godine mora i privatizovati.To ne može da uradi agencija, ne može akcijski fond, ne može ni centralni registar,koji ste nazvali subjektom, a ne znam kako jedan registar može biti subjekt. Vi, pišući ovaj član, niste razmišljali šta je to subjekt. Subjekt privatizacije je Vlada,a ovo bi bili izvesni organi privatizacije, sa svojim pravima i svojim obavezama, a centralni registar je jedno pomoćno telo. Ono registruje, ne može biti ni subjekt, ni organ. Registar je registar. Registar vam je kao registar-kasa. Da vam to pojednostavljeno objasnim - u registru registrujete gde je vršena privatizacija, kolikiprocenat akcija je prodat, koliki procenat akcija je besplatno podeljen, ko su vlasnici akcija, koliko je akcija ostalo itd. Piše toi u Zakonu o registru. E sada, šta vam ovde najviše nedostaje?